# data[].attributes.body
Empatia este definită ca fiind acea capacitate de a înțelege gândurile și sentimentele celuilalt într-o anumită situație, din perspectiva experienței sale, chiar dacă noi avem un alt unghi de a privi lucrurile.

Încearcă să definești empatia printr-un desen. Postează-l aici!

# data[].attributes.attachment_link.title
Empatia - ce este și cum ne influențează viața - MozaiQub

# data[].attributes.body
Asculți activ, poți să observi micro-semnalele non-verbale ale corpului

Ești sensibil și înțelegi perspectiva celuilalt

Recompensezi și lauzi oamenii, le dai feedback pentru îmbunătățire

Ești mentor și coach pentru dezvoltarea altora

Privești oamenii nu ca egali ci diverși – îți dezvolți oportunități în funcție de aptitudinile și calitățile diferite ale persoanelor

Înțelegi emoția de grup și creezi relații de valoare

Poți completa tabloul de mai sus cu încă două particularități ale unei persoane empatice?

# data[].attributes.body
Să intri în perspectiva celuilalt

Să intri în perspectiva prietenei, înseamnă să ai capacitatea de a recunoaște perspectiva ei ca fiind realitatea ei internă, chiar dacă tu în situația ei nu ai vedea sau simți lucrurile cum o face ea. Acceptarea realității celuilalt este un prim pas către o atitudine empatică.

Să nu judeci

A judeca felul în care prietena ta gândește sau simte înseamnă să faci abstracție că există puncte de vedere diferite între oameni, nu toată lumea gândește ca tine, iar asta este ceva firesc, dat fiind experiențele de viață diferite pe care fiecare dintre noi le are.

A crede că o situație trebuie privită într-un singur fel și acela este singurul corect, presupune o limitare a gândirii și o invalidare a realității interne a celeilalte persoane, iar o astfel de atitudine ne distanțează complet de ce înseamnă empatia.

Fiecare are un „filtru” unic prin care vede lume, iar acesta este puternic influențat de experiențele pe care le-a trăit în trecut. Spre exemplu, pentru unii sărbătorile pot fi privite cu bucurie, entuziasm pentru că poate atunci era momentul când familia petrecea împreună, alții pot face asocieri negative pentru că în trecutul lor acea perioadă era una plină de certuri.

Să recunoști emoțiile celuilalt

Pentru a putea face acest lucru este necesar mai întâi să observi ceea ce simte prietena ta, să-i acorzi atenție. Indicatorii de emoție se regăsesc în postură, expresia de pe chip, tonul vocii, gesturile și cuvintele folosite.

O persoană empatică recunoaște atunci când persoana din fața sa trăiește o experiență negativă și poate să comunice asta. „Te văd tristă acum/ te văd speriată/îngrijorată/ îmi dau seama că simți teamă” sunt forme în care poți exprima ceea ce vezi la prietena ta.

Desigur, nu este doar o descriere a unor indicatori, ci o parte din tine recunoaște emoția ei pentru că și tu cunoști acea emoție, din experiențele tale. A-i comunica prietenei tale că recunoști ceea ce simte, îi validează experiența și realitatea ei internă.

Să simți împreună cu celălalt

În situația exemplificată, să simți împreună cu prietena ta aflată în dificultate este ceea ce înseamnă empatia: rezonarea la un nivel emoțional.

A-ți da voie să mergi în acel loc emoțional în care se află prietena ta, adică a accesa în tine o emoție similară, înseamnă să împărtășești experiența ei. A fi acolo cu ea în aceleași emoții îi transmite mesajul „nu sunt singură în asta, cineva este cu mine în ceea ce trăiesc, mă înțelege și stă alături de mine.”

A reuși să stăm alături de cineva în vulnerabilitatea sa, de la egal la egal îl va ajuta să simtă mai multă toleranță, să simtă sprijin și înțelegere și-l va ajuta să trateze experiența ca fiind ceva temporar, ca având o finalitate.

# data[].attributes.body
Empatia cognitivă

Conexiunea emoțională

Empatia cu compasiune

Documentează-te cu privire la cele trei tipuri de empatie și realizează o hartă mentală (folosind aplicația lucidchart.com) în care să prezinți particularitățile acestora.

# data[].attributes.body
Urmărește cu atenție videoclipul încărcat. Răspunde cerințelor formulate în video și postează-le aici. Spor!

# data[].attributes.body
Imaginea de mai sus ilustrează cele patru elemente ale empatiei. Transpune-le în formulă narativă sau dialogată.

# data[].attributes.headline
Putem trăi într-o lume în care nu există empatie?

# data[].attributes.subject
Putem trăi într-o lume în care nu există empatie?

# data[].attributes.body
Empatia nu vine întotdeauna natural, este o decizie voluntară de a merge în acea zonă emoțională, de a-ți accesa emoțiile pentru a fi alături de o altă persoană, însă ea poate fi exersată în fiecare zi. Cu cât exersăm empatia, cu atât va deveni mai intuitivă și mai ușor de manifestat.

Lipsa empatiei poate să ne afecteze calitatea relațiilor, iar la un moment dat acestea se pot chiar rupe. Tot lipsă de empatie este și situația în care apare identificarea cu cel care trece prin suferință.

A nu putea rămâne atenți la ce ne comunică interlocutorul nostru, ci a suprapune acea situație cu una prin care noi am trecut și a începe să acționăm așa cum am fi avut noi nevoie, nu cum are celălalt nevoie, înseamnă să proiectăm gândurile și sentimentele noastre în situația celuilalt. Iar atunci situația devine despre noi, nu despre celălalt.

O astfel de atitudine este diametral opusă de tot ce înseamnă empatia. Așadar, a rămâne la ceea ce împărtășește celălalt cu noi, în experiența lui, printr-o conexiune emoțională, precum și disponibilitatea de a-l ajuta, este ceea ce reprezintă cu adevărat empatia.

Cum ar arăta, din punctul tău de vedere, o lume lipsită de empatie, iubire și compasiune?

# data[].attributes.body
Unele studii au arătat că există persoane care pot simți muzica, știința catalogându-le drept persoane empatice. Citește articolul din link și verifică dacă și tu te încadrezi în această categorie!

# data[].attributes.attachment_link.title
Can you ‘feel’ the music? You’re probably an empathetic person | Psyche Ideas

# data[].attributes.attachment_link.description
People who are more empathic toward others are also more likely to have more feeling for the emotions communicated in music